આ પહેલા મુખ્યમંત્રી યોગી આદિત્યનાથે કહ્યું હતું કે ,સંતો અને અન્ય સન્માનીય લોકોએ અલ્લાહાબાદનું નામ પ્રયાગરાજ કરવાનો પ્રસ્તાવ મૂક્યો છે. સરકાર પહેલા જ પ્રયાગરાજ મેળા ઓથોરિટીનું ગઠન કરવાની સૈદ્ધાંતિક મંજૂરી આપી ચૂકી હતી. મુખ્યમંત્રી યોગીએ અલ્લાહાબાદનું નામ પ્રયાગરાજ કરવાને સમર્થન આપતા કહ્યું કે, જ્યાં બે નદીઓનું સંગમ થાય છે, તેને પ્રયાગ કહેવાય છે. ઉત્તરાખંડમાં પણ આવા કર્ણપ્રયાગ અને રૂદ્રપ્રયાગ સ્થિત છે. હિમાલયથી નિકળતી દેવતુલ્ય બે નદીઓનો સંગમ અલ્લાહાબાદમાં થાય છે અને તે તીર્થોનો રાજા છે. એવામાં અલ્લાહાબાદનું નામ પ્રયાગ રાજ કરવાનું યોગ્ય જ હશે.